CELEX: 62018CA0622
Language: mt
Date: 2020-03-26 00:00:00
Title: Kawża C-622/18: Sentenza tal-Qorti tal-Ġustizzja (Il-Ħames Awla) tas-26 ta’ Marzu 2020 (talba għal deċiżjoni preliminari tal-Cour de cassation, Franza) – AR vs Cooper International Spirits LLC, St Dalfour SAS, Établissements Gabriel Boudier SA (Rinviju għal deċiżjoni preliminari – Approssimazzjoni tal-leġiżlazzjonijiet tal-Istati Membri fuq it-trade marks – Direttiva 2008/95/KE – Artikolu 5(1)(b) – L-ewwel subparagrafu tal-Artikolu 10(1) – Artikolu 12(1) – Revoka ta’ trade mark minħabba assenza ta’ użu ġenwin – Dritt tal-proprjetarju tat-trade mark li jinvoka ksur tad-drittijiet esklużivi tiegħu permezz tal-użu minn terz ta’ sinjal identiku jew simili matul il-perijodu preċedenti għad-data effettiva tar-revoka)

29.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 215/12
            
         
      Sentenza tal-Qorti tal-Ġustizzja (Il-Ħames Awla) tas-26 ta’ Marzu 2020 (talba għal deċiżjoni preliminari tal-Cour de cassation, Franza) – AR vs Cooper International Spirits LLC, St Dalfour SAS, Établissements Gabriel Boudier SA
      (Kawża C-622/18) (1)
      
      (Rinviju għal deċiżjoni preliminari - Approssimazzjoni tal-leġiżlazzjonijiet tal-Istati Membri fuq it-trade marks - Direttiva 2008/95/KE - Artikolu 5(1)(b) - L-ewwel subparagrafu tal-Artikolu 10(1) - Artikolu 12(1) - Revoka ta’ trade mark minħabba assenza ta’ użu ġenwin - Dritt tal-proprjetarju tat-trade mark li jinvoka ksur tad-drittijiet esklużivi tiegħu permezz tal-użu minn terz ta’ sinjal identiku jew simili matul il-perijodu preċedenti għad-data effettiva tar-revoka)
      (2020/C 215/14)
      Lingwa tal-kawża: il-Franċiż
      
         Qorti tar-rinviju
      
      Qorti tal-Kassazzjoni
      
         Partijiet fil-kawża prinċipali
      
      
         Rikorrent: AR
      
         Konvenuti: Cooper International Spirits LLC, St Dalfour SAS, Établissements Gabriel Boudier SA
      
         Dispożittiv
      
      L-Artikolu 5(1)(b), l-ewwel subparagrafu tal-Artikolu 10(1) u l-ewwel subparagrafu tal-Artikolu 12(1) tad-Direttiva 2008/95/KE tal-Parlament Ewropew u tal-Kunsill tat-22 ta’ Ottubru 2008 biex jiġu approssimati l-liġijiet ta’ l-Istati Membri dwar it-trade marks, moqrija flimkien mal-premessa 6 tagħha, għandhom jiġu interpretati fis-sens li l-proprjetarju ta’ trade mark li d-drittijiet tiegħu jiġu rrevokati mal-iskadenza tat-terminu ta’ ħames snin li jibda jiddekorri mir-reġistrazzjoni tagħha peress li ma jkunx għamel użu ġenwin ta’ din it-trade mark fl-Istat Membru kkonċernat għall-prodotti jew għas-servizzi li għalihom hija kienet ġiet irreġistrata, iżommx id-dritt li jitlob il-kumpens għad-dannu subit minħabba l-użu tagħha, minn parti terza, qabel id-data effettiva tar-revoka, ta’ sinjal simili għal prodotti jew servizzi identiċi jew simili li jwasslu għal konfużjoni mal-marka tiegħu.
      
         (1)  ĠU C 436, 3.12.2018.